Jonas Petras Bylinskas

Jonas Petras Bylinskas (mirė 1686 m. liepos 8 d. Kaune, palaidotas Vilniuje) – XVII a. antrosios pusės Vilniaus pirklys, Lietuvos Didžiosios kunigaikštystės visuomenės veikėjas.

 Žinios 
Miesto magistrato burmistras. Turėjo daugiau kaip 50 knygų (dauguma jų lotynų kalba) biblioteką, kurią daugiausia sudarė teisės, t. p. istorijos, filosofijos, politikos ir kitokie veikalai, daug sidabru puoštų ir paauksuotų ginklų (muškietų, kalavijų). Mokėjo lotynų ir kelias kitas kalbas.

Kauno chirurgai (cirulnikai) mirusio burmistro kūną iš dalies balzamavo – labai retas atvejis, kad apie tokią operaciją išliko duomenų.

 Šaltiniai 

Kategorija:Lietuvos burmistrai
Kategorija:Lietuvos prekybininkai